Emilia Fox

Emilia Lydia Rose Fox (s. 31. heinäkuuta 1974 Lontoo) on brittiläinen näyttelijä.

 Ura 
Näyttelijäsukuun syntynyt Fox ei alun perin haaveillut näyttelijän urasta, mutta sai Oxfordissa englantia opiskellessaan roolin Georgiana Darcyna minisarjassa Ylpeys ja ennakkoluulo (1995). Vuonna 1997 hän esiintyi televisioelokuvassa Rebecca samassa roolissa kuin äitinsä aiemmassa versiossa 1970-luvun lopussa.

Hän esiintyi 1999 elokuvissa Valokuvien vangit, Vampyyrin veri ja David Copperfield. Hän teki myös vierailevana esiintymisen televisiosarjassa Punainen neilikka.

2000-luvun alussa Fox esiintyi Jeannien roolissa televisiosarjassa Randall & Hopkirk. Vuonna 2002 hän saavutti laajempaa tunnettuutta Dorotan roolissa kolmella Oscarilla palkitussa menestyselokuvassa Pianisti. Samana vuonna hän esiintyi muun muassa Sabina Spielreinin tarinassa ja vieraili Paritellen-sarjan kahdessa jaksossa. 

Pianistin jälkeen Fox on esiintynyt elokuvissa ja televisiotuotannoissa, kuten Troijan Helena (2003), Henrik VIII (2003), Ruutisalaliitto (2004) ja Mami hoitaa (2005). Vuonna 2004 Fox sai Nikki Alexanderin roolin televisiosarjassa Hiljainen todistaja. Televisiosarjassa Merlin hän esitti Morgausea.

 Palkinnot 
Fox oli vuonna 2003 Puolassa ehdolla Kotkapalkinnon saajaksi roolista edellisvuoden elokuvassa Pianisti. Niin ikään vuonna 2003 Fox voitti Italian Pescarassa Flaianon elokuvajuhlilla parhaan naisnäyttelijän palkinnon roolista Sabina Spielreinin tarinassa. 

 Yksityiselämä 
Fox syntyi Lontoossa. Hänen molemmat vanhempansa, Edward Fox (s. 1937) ja Joanna David (s. 1947), ovat näyttelijöitä. Hänellä on vanhempi sisarpuoli Lucy isän vanhasta avioliitosta sekä pikkuveli Freddie. Hänelle sukua ovat myös muiden muassa näyttelijät James Fox (setä) ja Laurence Fox (serkku). 

Fox opiskeli Bryanston Schoolissa ja Oxfordin yliopistossa. Hän puhuu englannin lisäksi saksaa ja ranskaa.BuddyTV: Emilia Fox

Fox soittaa pianoa ja selloa. Hän on myös kamppailulajien taitaja.UKTV Gold Stars: Profile: Emilia Fox Hän solmi vuonna 2005 näyttelijäkollegansa Jared Harrisin kanssa avioliiton, joka kesti viitisen vuotta. Vuonna 2010 Fox sai tyttären näyttelijän ja rauhanaktivistin Jeremy Gilleyn kanssa, mutta pari erosi seuraavana vuonna.

 Valikoitu filmografia 
 Ilmestymisvuosi  Suomenkielinen nimi  Alkuperäinen nimi  Rooli 1995  Ylpeys ja ennakkoluulo  Pride and Prejudice  Georgiana Darcy 1997  Rebecca  Rebecca  Mrs de Winter 1997  Kultatukka  Bright Hair  Ann Devenish 1998  The Round Tower  The Round Tower  Vanessa Ratcliffe 1999  Vampyyrin veri  Bad Blood  Jackie Shipton 1999  Valokuvien vangit  Shooting the Past  Spig 1999  Punainen neilikka  The Scarlet Pimpernel  Minette Roland 1999  David Copperfield  David Copperfield  Clara Copperfield 2000–2002  Randall & Hopkirk  Randall & Hopkirk (Deceased)  Jeannie Hurst 2000  Toisten lapset  Other People's Children   Dale Carver 2002  Pianisti  The Pianist   Dorota 2002  Sabina Spielreinin tarina   Prendimi l’anima   Sabina Spielrein 2002  Paritellen  Coupling  Wilma Lettings 2003  Troijan Helena  Helen of Troy   Cassandra 2003  Murha verkossa  3 Blind Mice   Claire Bligh 2004  Henrik VIII  Henry VIII   Jane Seymour 2004  Ruutisalaliitto  Gunpowder, Treason & Plot   Lady Margaret 2004  Things to Do Before You're 30  Things to Do Before You’re 30  Kate Taylor 2004–  Hiljainen todistaja  Silent Witness  Nikki Alexander 2005  Tiikeri ja lumi  La Tigre e la neve  Nancy Browning 2005  Mami hoitaa  Keeping Mum  Rosie Jones 2006  Cashback  Cashback  Sharon Pintey 2007  Fallen Angel  Fallen Angel  Rosemary Byfield (Angel)

 Lähteet 

 Aiheesta muualla 


Luokka:Englantilaiset näyttelijät
Luokka:Vuonna 1974 syntyneet
Luokka:Elävät henkilöt